દરેક હૃદયના મંદિરમાં ઇશ્વર સ્વયં છે. એની પ્રતિષ્ઠા કોઇ આચાર્યોએ નથી કરી. કોઇને એ મંદિર બાંધવાનો કોન્ટ્રાક્ટ નથી આપવામાં આવ્યો. એ અંદરનું મંદિર સ્વયંભૂ છે અને ઇશ્વર સ્વયં સ્વયંભૂ રીતે વિરાજમાન થાય છે. અન્ય મંદિરો મહાન છે, પણ મૂળ મંદિરને ભૂલતા નહીં. એક યુવાન મને પૂછે છે કે બાપુ, રોજ મંદિરે જવાની ઇચ્છા ન થાય અને દબાણ થતું હોય કે જવું જોઇએ, ત્યારે શું કરવું? ત્યારે મેં કીધું કે અંદર જે મંદિર છે ને એમાં જે ઠાકોરજી બેઠા છે એ એમ કહે કે ‘હું અહીંયાં છું, હું તને કહું છું કે હું ત્યાંયે છું, સમય હોય તો જઇ આવ.’ તે દિવસે જવું. કોઇ પણ જાતનાં બંધન હિંસા છે. ધર્મની પસંદગી માણસની સ્વતંત્ર હોવી જોઇએ. {(સંકલન : નીતીન વડગામા)